Shango ḽi khou xedzwa nga vhaswa vha si na vhuḓifhinduleli vhane vha balelwa zwa u tamba ngazwo vha tambela hu sa tambelwi. Vha hashu, u unḓa ṋwana zwi a konḓa. Ndi zwine wa wana vhaswa vha tshi litsha tshikolo vha ya u ṱoḓa mushumo uri vha unḓe zwikope zwavho. Vhaswa, ḓiiliseni kha zwa vhudzekani ni futelele tshikolo. Tshifhinga tsho tambiseaho a tshi tsha vhuya, nahone tshiselo tshi bva dzuvha tsho bva. Mafhungo a u ḓa ha ṋwana a songo lavhelelwaho a khakhisa vhoṱhe vhaswa vha vhaṱhannga na vhasidzana ngauri vhoṱhe vha fanela u vha na vhuḓifhinduleli kha ṋwana. Vhaṋwe vha tshi vho shavha vhuḓifhinduleli, zwi vho sia hu na masiandoitwa a sa takadzi sa dzimpfu, ṱhalano, vengo, thaidzo dzi sa takuwiho na zwiṋwe zwinzhi vhukuma. Vhumatshelo ha vhaswa vhanzhi kha ḽino ḽashu ḽa Afrika Tshipembe ho hoṱefhala nga mulandu wa fhungo iḽi. Vhaswa vha hashu, kha ri shavhe buka iḽi ḽi sa athu ri mila roṱhe ra fhela ḓoḓe! Muvhuso u khou linga u imisa na dzikiḽiniki dza uri ri wane hone ngeletshedzo na tsireledzo dzo teaho. Madokotela one ri a siafhi, vha dzula vho vula mahothi. Kha ri ye u dzhia nḓivho ro takala uri ri tshile. A na maano ndi a na awe, thanyani ni vule maṱo, pfunzo ni vuledze ni si na tshilavhi na tshikhukhulisi na tshithihi.